Ли Цинджао
Елегия

Превод от английски: Анатолий Буковски, Лина Бакалова, 2019

chitanka.info

Елегия[0]

Все тъй сама във тихата ми спалня,

със скърби хиляди душата ми е пълна.

Измъчва ме горчиво съжаление,

че пролетта си тръгна твърде скоро,

че капките дъждовни ускориха

оронването на цветята пролетни.

Надвесена, стоя над парапета

и питам се: „Къде е моят мил?“

Тревожно наблюдавам пътя пуст,

копнееща за твоето завръщане.

Но само избледняващите степи

простират се далеч до хоризонта.

[0] По мелодията на „На устните си руж да сложа“. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.